CELEX: 62014TN0493
Language: et
Date: 2014-06-30 00:00:00
Title: Kohtuasi T-493/14: 30. juunil 2014 esitatud hagi – Mayer versus EFSA

22.9.2014   
            
            
               ET
            
            
               Euroopa Liidu Teataja
            
            
               C 329/19
            
         30. juunil 2014 esitatud hagi – Mayer versus EFSA
   (Kohtuasi T-493/14)
   2014/C 329/27
   Kohtumenetluse keel: saksa
   
      Pooled
   
   
      Hageja: Ingrid Alice Mayer (Ellwangen, Saksamaa) (esindaja: advokaat T. Mayer)
   
      Kostja: Euroopa Toiduohutusamet
   
      Nõuded
   
   Hageja palub Üldkohtul:
   
               —
            
            
               pikendada tema lähetust kuni 30. juunini 2015;
            
         
               —
            
            
               tuvastada tema lähetuslepingu lõpetamise, täpsemalt EFSA 16. aprilli 2014. aasta otsuse „Termination of the secondment”, õigusvastasus;
            
         
               —
            
            
               kohustada kostjat mitte täitma uuesti valimiste teel personalikomiteesse lähetatud riiklike ekspertide ametikohta „observers”;
            
         
               —
            
            
               tuvastada, et hageja tegevuse kuuekuuline peatamine personalikomitees oli õigusvastane;
            
         
               —
            
            
               kohustada kostjat tagama talle õiguse tutvuda kõikide e-kirjadega, mille on vahetanud EFSA direktor ja toiduainesektoris tegutsev eraõiguslik organisatsioon;
            
         
               —
            
            
               teise võimalusena, et toimikuga võimaldataks tutvuda Üldkohtu poolt määratud kolmandal isikul, kes hindaks võimalikku huvide konflikti;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagiavalduse toetuseks esitab hageja järgmised väited.
   Hageja leiab, et õigus nõuda riikliku eksperdina lähetuse pikendamist tuleneb üldisest võrdsuse põhimõttest, põhiõiguste hartast, omavoli keelust ja EL lepingu artiklist 2.
   Hageja leiab siinkohal, et tema lähetuse pikendamata jätmise aluseks on puudustega valikuotsus või sellise otsuse täiesti tegemata jätmine.
   Lisaks leiab hageja, et tema tegevuse peatamine personalikomitees on õigusvastane, kuna selleks ei esitatud ühtegi põhjendust, tema seisukohta ei kuulatud ära ja selles osas ei tehtud kirjalikku otsust.
   Ka leiab hageja, et tema õigus tutvuda teatud e-kirjadega tuleneb määruse nr 1049/2001 (1) artiklist 2. Selles osas leiab ta, et tööalaste e-kirjade suhtes ei kehti isikuandmete kaitse.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43).